**«Επιχορήγηση από το πρόγραμμα ‘Φιλόδημος ΙΙ’ για τα Κέντρα Δημιουργικής Απασχόλησης»**

Με το υπ΄ αριθμ. 76686/11-11-2020 έγγραφο του Υπουργείου Εσωτερικών αποφασίστηκε **η επιχορήγηση μέγιστου ποσού 259.350€** από το πρόγραμμα **«Φιλόδημος II»** στην Κοινωφελή Επιχείρηση Δήμου Κασσάνδρας **για την** **κάλυψη κοινωνικών υπηρεσιών από τις δομές των Κέντρων Δημιουργικής Απασχόλησης Παιδιών**.

Η επιπλέον χρηματοδότηση των ΚΔΑΠ , που όπως φαίνεται στο παράρτημα της απόφασης ,

|  |  |  |
| --- | --- | --- |
| **ΝΟΜΟΣ** | **ΔΗΜΟΣ** | **ΠΟΣΟ ΕΠΙΧΟΡΗΓΗΣΗΣ** |
| Χαλκιδικής | Δήμος Αριστοτέλη | 227.430,00 |
| Χαλκιδικής | Δήμος Κασσάνδρας | 259.350,00 |
| Χαλκιδικής | Δήμος Ν.Προποντίδας | 207.480,00 |
| Χαλκιδικής | Δήμος Πολυγύρου | 99.750,00 |

ο Δήμος Κασσάνδρας επιχορηγήθηκε με το μεγαλύτερο ποσό στο Νομό Χαλκιδικής και αφορά την κάλυψη των επιλέξιμων δαπανών Μισθοδοσίας και Ασφαλιστικών εισφορών του προσωπικού που απασχολείται στις δομές αυτές, στην περίπτωση που δεν επαρκούν οι πόροι της Δράσης «Εναρμόνιση Οικογενειακής και Επαγγελματικής ζωής» για τον ετήσιο κύκλο 2020-2021.

Όσον αφορά το Δήμο μας, αν και υπήρχαν αιτήσεις για τις δομές μας με πλήρη φάκελο, δεν πήραν αξία τοποθέτησης (voucher) όλοι οι αιτούντες γονείς με αποτέλεσμα ο αριθμός των ωφελούμενων που έλαβαν voucher, να μειωθεί σε ποσοστό 40% περίπου συγκριτικά με πέρυσι. Η Κοινωφελής Επιχείρηση του Δήμου Κασσάνδρας όμως, τιμώντας τον Κοινωφελή Χαρακτήρα της, ειδικά σε αυτή τη δύσκολή περίσταση της πανδημίας, με την υπ΄αριθμ. 212/5-10-2020  απόφαση του Διοικητικού Συμβούλιου (ΑΔΑ: Ψ9Δ3ΟΛΣ4-24Ω) αποφάσισε την ΔΩΡΕΑΝ φιλοξενία των μη ωφελούμενων της Πράξης «Εναρμόνιση οικογενειακής και επαγγελματικής ζωής» στα ΚΔΑΠ του Δήμου κατά την περίοδο 2020-2021 , θέλοντας να στηρίξει   τις εργαζόμενες, άνεργες και οικονομικά ασθενείς οικογένειες.

Επιπλέον για να παραμείνουν ζωντανές και διαθέσιμες οι δομές στους δημότες και με ύψιστη προτεραιότητα το εργασιακό δικαίωμα ώστε να μην κινδυνεύσει να απολέσει την εργασία του κανένας, ανανεώθηκαν ομόφωνα με την υπ’ αριθ. 193/2020 (ΑΔΑ: ΩΧΡ2ΟΛΣ4-9ΩΞ) απόφαση του Διοικητικού Συμβούλιου , όλες οι συμβάσεις και των τριαντατεσσάρων απασχολούμενων στις δομές της επιχείρησης μέχρι 31/08/2021.

Συμπερασματικά η επιπλέον χρηματοδότηση από το πρόγραμμα **«Φιλόδημος II»** αποτελεί μια σημαντική βοήθεια για την δημοτική επιχείρηση για να καταφέρει με επιτυχία το κοινωνικό της έργο ώστε να στηρίξει στο μέγιστο των δυνατοτήτων της, τις εργαζόμενες, άνεργες και οικονομικά ασθενείς μητέρες.

Νιώθοντας μεγάλη ικανοποίηση για την επίτευξη του στόχου μας, θέλουμε **να ευχαριστήσουμε θερμά**, όλους όσους συνέβαλαν καθοριστικά στην διεκδίκηση της επιπλέον επιχορήγησης, για την κάλυψη των κοινωνικών υπηρεσιών από τις δομές των Κέντρων Δημιουργικής Απασχόλησης Παιδιών.

Ο Πρόεδρος της ΚΕΔΗΚ,

Ηρακλής Λειβαδιώτης